b'\n_START_ARTICLE_\nNaps Solar\n_START_PARAGRAPH_\nNaps Solar Oy (Aikaisemmin Naps Systems ja Naps Solar Systems) on suomalainen aurinkoenergiaratkaisuihin erikoistunut yritys. Alun perin NAPS on lyhennys sanoista Neste Advanced Power Systems._NEWLINE_Naps perustettiin 1982, kun \xc3\xb6ljy-yhti\xc3\xb6 Neste p\xc3\xa4\xc3\xa4tti sijoittaa vaihtoehtoisiin energiaratkaisuihin. My\xc3\xb6hemmin Nesteen ja IVO:n yhdistyess\xc3\xa4 Fortumiksi NAPS eriytettiin omaksi yhti\xc3\xb6kseen vuonna 2000 ja n\xc3\xa4in syntyi Naps Solar Systems. Vuonna 2004 Timo Rosenl\xc3\xb6f osti yrityksen Fortumilta. H\xc3\xa4nen johdollaan yritys p\xc3\xa4\xc3\xa4si vuonna 2008 34 miljoonan liikevaihtoon. Yritys sai vuonna 2011 Tekniikan Akatemia Millennium Distinction Awards -tunnustuspalkinnon. Samoihin aikoihin kuitenkin aurinkopaneelien hintojen romahdus puolitti yrityksen liikevaihdon ja yritys toiminnasta tuli tappiollista. Osia yrityksest\xc3\xa4 lopetettiin tai laitettiin konkurssiin. Aurinkopaneelien markkinoiden toipuminen on auttanut yrityst\xc3\xa4 uuteen alkuun. Vuonna 2016 Taaleri Kiertotalous Ky osti 53% Napsin osakkeista.'